Maudidie as arrendataris dera Albufèra, lairons insadorables, Era gent deth Palmar panaue lenha ena seuva, non usclauen enes sòns larèrs d’autes arrames qu’es dera Devesa, mès eth se contentaue damb es matarrassi, damb es socs queigudi e secs; e aqueri senhors invisibles, que solet se mostrauen mejançant era carabina deth garda e es embolhs dera lei, hègen quèir damb era màger tranquillitat as pairins deth bòsc, uns gegants que l’auien vist ada eth quan anaue a quate pautes pes barques, e èren ja enòrmes quan eth sòn pair, eth prumèr Paloma, demoraue en ua Albufèra sauvatja, aucint a traits as sèrps que s’estauen enes arribes, bèsties mès simpatiques qu’es òmes deth present.